ผบ.ตร.สั่งล่า เบนซ์ ท่าทราย (ชมคลิป)
ลั่นปล่อยไว้ไม่ได้ลุยทลายเครือข่ายคาดเผ่นข้ามแดน,ผบ.ตร.เต้น เบนซ์ ท่าทราย ผู้ต้องหาค้ายาเสพติด เหิมเกริมหนักขู่ฆ่าตำรวจและครอบครัว สั่งระดมกำลังทุกหน่วยไล่ล่าตัวให้ได้โดยเร็ว และขยายผลขุดรากถอนโคนทั้งเครือข่าย ขณะที่ชุดไล่ล่าลงพื้นที่ชายแดน จ.กาญจนบุรี แกะรอยล่ากระชั้น ทราบว่าหนีไปกบดานพื้นที่รอยต่อชนกลุ่มน้อยประเทศเพื่อนบ้าน วางกำลังรอตะครุบตัวหากย่ามใจกลับเข้ามา ด้าน ผบก.ภ.จ.สุพรรณบุรี และผบก.ภ.จ.กาญจนบุรี กำชับตำรวจที่ร่วมล่าตัวใช้ความระมัดระวัง หากต่อสู้ขัดขืนใช้มาตรการเด็ดขาด,ตำรวจทุกหน่วยระดมล่า เบนซ์ ท่าทราย หรือนายอดิศักดิ์ ศรีสะอาด อายุ 26 ปี เอเย่นต์ยาบ้าสมุน พ.ท.ยี่เซ หลังบังอาจโพสต์ข้อความลงเฟซบุ๊กขู่ฆ่าตำรวจ สภ.ศรีประจันต์ จ.สุพรรณบุรี ยกโรงพัก เพราะไม่พอใจลูกน้องในเครือข่ายถูกตำรวจตามจับกุมหลายคน พล.ต.ท.เรวัช กลิ่นเกษร ผบช.ปส. ได้ส่งชุดปฏิบัติการกวาดล้างยาเสพติดมาประสานชุดปราบปรามยาเสพติดของ พล.ต.ต.ชัชชรินทร์ สว่างวงศ์ ผบก.ภ.จ.สุพรรณบุรี ออกไล่ล่าตัวอย่างกระชั้นชิดและเข้าตรวจค้นบ้าน เบนซ์ ท่าทราย และเครือญาติใน จ.สุพรรณบุรี และนนทบุรี แต่ยังไม่พบตัว,ความคืบหน้าการไล่ล่าหัวโจกแก๊งค้ายานรกแสบ เมื่อตอนสายวันที่ 16 พ.ย. กำลังตำรวจชุดไล่ล่า เบนซ์ ท่าทราย กระจายกำลังกันเข้าพื้นที่ จ.กาญจนบุรี ที่มีรอยตะเข็บติดต่อกับประเทศเพื่อนบ้าน หลังพบเบาะแสจากการใช้โทรศัพท์มือถือของนายอดิศักดิ์ พบว่าหลบซ่อนตัวอยู่ในแพแห่งหนึ่งในแม่น้ำแคว จ.กาญจนบุรี และข้ามไปมาระหว่างฝั่งไทยกับประเทศเพื่อนบ้าน,ขณะที่ พล.ต.ต.ชัชชรินทร์ สว่างวงศ์ ผบก.ภ.จ.สุพรรณบุรี เปิดเผยว่า ตำรวจทุกหน่วยงานทั้งจาก ป.ป.ส.ภ.จ.กาญจนบุรี และ ภ.จ.สุพรรณบุรี กำลังตรวจสอบหาความชัดเจนจากแหล่งข่าวในพื้นที่ที่คาดว่านายอดิศักดิ์จะใช้เป็นที่หลบซ่อนตัว ตนได้ย้ำทีมไล่ล่าให้ใช้ความระมัดระวัง เพราะ เบนซ์ ท่าทราย คงไม่ยอมให้จับง่ายๆแน่นอน ที่สำคัญ เบนซ์ ท่าทราย มีสมุนที่มีอาวุธสงครามติดตัวช่วยคุ้มกันตลอดเวลา แต่ถึงแม้จะยากลำบากตำรวจก็ต้องติดตามจับกุม ปล่อยไว้ไม่ได้เพราะถือเป็นบุคคลอันตรายที่กระทำความผิดแล้วยังไม่เกรงกลัวกฎหมาย เหิมเกริมมาก และหากมีการต่อสู้ก็จำเป็นต้องใช้มาตรการเด็ดขาด ล่าสุดอยู่ระหว่างการประสานสานงานกับประเทศเพื่อนบ้าน ที่คาดว่า เบนซ์ ท่าทราย จะหลบหนีไปกบดานด้วย,ผบก.ภ.จ.สุพรรณบุรี กล่าวต่อว่า สำหรับประวัติของนายอดิศักดิ์ ศรีสะอาด หรือ เบนซ์ ท่าทราย เกิดที่บ้านท่าทราย หมู่ 8 ต.ดอนปรู อ.ศรีประจันต์ จ.สุพรรณบุรี ก่อนที่จะย้ายไปอยู่ที่บ้านเลขที่ 54/70 ม.6 ต.เสาธงหิน อ.บางใหญ่ จ.นนทบุรี จนกระทั่งเมื่อ 4-5 ปีที่ผ่านมาย้ายกลับมาอยู่ที่บ้านเกิดสุพรรณบุรี ได้หันเหเข้าสู่ขบวนการค้ายาเสพติด เริ่มจากเป็นเด็กเดินยาในพื้นที่ค่อยๆ มีชื่อเสียงขึ้นมา ก่อนจะผันตัวเป็นนักค้ายาแถวหน้าในพื้นที่สุพรรณบุรีและใกล้เคียง และเป็นเอเย่นต์ใหญ่ในที่สุด จนลูกน้องในเครือข่ายตั้งฉายาให้ว่า เบนซ์ ท่าทราย ด้วยการนำเอาชื่อเล่นของนายอดิศักดิ์ คือ เบนซ์ มาผสมกับชื่อหมู่บ้านที่เกิดและอาศัยอยู่คือหมู่บ้านท่าทราย มารวมกันเป็น เบนซ์ ท่าทราย,หลังก้าวขึ้นมาเป็นเอเย่นต์รายใหญ่ เบนซ์ ท่าทราย ได้ติดต่อซื้อยาเสพติดโดยตรงจากแหล่งแนวตะเข็บชายแดนฝั่งตะวันตก เข้าไปเป็นเครือข่ายของ พ.ท.ยี่เซ นำมากระจายต่อให้กับลูกน้องของตัวเองนำไปส่งขายต่ออีกหลายทอด ล่าสุดเมื่อวันที่ 5 ส.ค.ที่ผ่านมา เจ้าหน้าที่ตำรวจ สภ.ศรีประจันต์ นำกำลังเข้าล้อมเพื่อจับกุมที่บ้านท่าทราย หมู่ 3 ต.ดอนปรู แต่นายอดิศักดิ์ ใช้ความชำนาญพื้นที่หนีเข้าป่าอ้อยหลุดลอดวงล้อมไปได้อย่างหวุดหวิด จากนั้นหลบหนีการจับกุมไปอยู่แนวตะเข็บชายแดนฝั่งภาคตะวันตกไม่กลับเข้าพื้นที่อีกเลย แต่ยังควบคุมการซื้อขายยาบ้าในเขตพื้นที่อยู่โดยการสั่งการทางโทรศัพท์,ด้าน พล.ต.ต. กมลสันติ กลั่นบุศย์ ผบก.ภ.จ.กาญจนบุรี กล่าวถึงเรื่องเดียวกันว่า ได้สั่งการไปยังทุกท้องที่ให้เพิ่มการตั้งจุดตรวจจุดสกัดเพื่อตรวจสอบในทุกพื้นที่อย่างเข้มงวด โดยเฉพาะท้องที่ สภ.สังขละบุรี สภ.ทองผาภูมิ สภ.ไทรโยค สภ.เมืองกาญจนบุรี สภ.ด่านมะขามเตี้ย สภ.ปิล๊อค ให้ประสานงานกับทหารกองกำลังสุรสีห์ ฉก.ลาดหญ้า เพื่อร่วมการปฏิบัติการและให้อำนวยความสะดวกสนับสนุนการปฏิบัติของหน่วยอื่นๆเช่น ปส. ชุดสืบสวน บก.ภ.จ.กาญจนบุรี สืบสวนภาค 7 สืบสวนภาค 1 ที่เข้ามาในพื้นที่ ในส่วนของ สภ.สังขละบุรีได้กำชับเป็นพิเศษให้ประสานกับ ตม.กาญจนบุรี ตชด. 134 ทหารพรานและหน่วยทหาร ลงสืบสวนหาข่าวตามแนวชายแดนเพื่อติดตามตัวคนกลุ่มนี้ให้ได้เร็วที่สุด โดยกำชับให้ระมัดระวังเพราะคนกลุ่มนี้ อาจจะมีอาวุธหรือต่อสู้ขัดขืนในการเข้าตรวจสอบ,ขณะเดียวกัน พล.ต.อ.สมยศ พุ่มพันธุ์ม่วง ผบ.ตร. กล่าวถึงกรณีนายอดิศักดิ์ ศรีสะอาด หรือ เบนซ์ ท่าทราย ผู้ต้องหาคดียาเสพติดใช้เฟซบุ๊กขู่ฆ่าตำรวจว่า เบนซ์ ท่าทราย เป็นกลุ่มนักค้ายาเสพติดรายใหม่ มีเครือข่ายอยู่ในกลุ่มผู้ผลิตแนวชายแดนฝั่งประเทศเพื่อนบ้าน เป็นผู้ต้องหาที่มีส่วนเกี่ยวข้องขบวนการขนลำเลียงยาเสพติดจากภาคเหนือเข้ามาจำหน่ายในพื้นที่กรุงเทพมหานคร ปริมณฑล และพื้นที่ภูธรภาค หลบหนีอยู่ในพื้นที่แนวตะเข็บชายแดนเขตอิทธิพลของ พ.ท.ยี่เซ สั่งตำรวจ บช.ปส. บช.สตม. บช.ส. และตำรวจภูธรทุกหน่วยติดตามจับกุมมาดำเนินคดีให้ได้โดยเร็วที่สุด ถือว่าเป็นบุคคลอันตรายไม่ได้เกรงกลัวกฎหมาย และข่มขู่ตำรวจและครอบครัว เป็นเรื่องเร่งด่วนของทุกหน่วยต้องติดตามตัวมาดำเนินคดีและรวบรวมพยานหลักฐานดำเนินคดีกับเครือข่ายยาเสพติดของ เบนซ์ ท่าทราย ให้ได้ทั้งหมด ต้องไม่ปล่อยให้นักค้ายาเสพติดรายไหนออกมาท้าทายอำนาจ ข่มขู่เจ้าหน้าที่ ปล่อยให้ลอยนวลทำผิดกฎหมายไม่ได้,พล.ต.ท.ประวุฒิ ถาวรศิริ ผู้ช่วย ผบ.ตร. และโฆษก ตร. เผยว่า พล.ต.อ.สมยศ พุ่มพันธุ์ม่วง ผบ.ตร.มีคำสั่งให้ทุกหน่วยลงพื้นที่ติดตามจับกุมตัวนายอดิศักดิ์ ศรีสะอาด หรือเบนซ์ ท่าทราย ผู้ต้องหาที่มีหมายจับกุมคดียาเสพติดสั่งการให้ทั้งหมดจัดชุดติดตามจับมาดำเนินคดีให้ได้โดยเร็ว,ต่อมาเวลา 18.00 น. หลังจาก พ.ต.อ.ขวัญชัย ธีระกุล ผกก.สภ.สังขละบุรี สั่งการให้ พ.ต.ท.จุมพล เลขสุนทรากร รอง ผกก.สส. พ.ต.ท.สมชาย โตเฟื่อง สว.สส. พร้อมตำรวจชุดไล่ล่าจาก บช.ปส. สืบสวนภาค 1 สืบสวนภาค 7 กก.สส.ภ.จ.กาญจนบุรี สภ.ศรีประจันต์ ตม.กาญจนบุรี ตชด.134 ประสานทหาร ฉก.ลาดหญ้า และทหารพราน ลงหาข่าวตามแนวตะเข็บชายแดนตั้งแต่ช่วงเช้าที่ผ่านมา รวมทั้งประสานทางการพม่าสืบหาร่องรอยของ เบนซ์ ท่าทราย ทราบว่าเอเย่นต์ยาบ้าตัวแสบหนีข้ามไปอยู่บริเวณพื้นที่รอยต่อชนกลุ่มน้อยตั้งแต่เดือน ต.ค.ที่ผ่านมา เนื่องจากรู้ตัวว่ากำลังถูกตำรวจตามจับกุมเครือข่ายอย่างต่อเนื่อง ตำรวจได้วางกำลังพร้อมตะครุบตัวทันทีหาก เบนซ์ ท่าทราย ย่ามใจข้ามฝั่งกลับเข้ามา
ผบ.ตร.เต้น เบนซ์ ท่าทราย ผู้ต้องหาค้ายาเสพติด เหิมเกริมหนักขู่ฆ่าตำรวจและครอบครัว สั่งระดมกำลังทุกหน่วยไล่ล่าตัวให้ได้โดยเร็ว และขยายผลขุดรากถอนโคนทั้งเครือข่าย
ข่าวหน้า1,เบนซ์ ท่าทราย,ค้ายาเสพติด,ไล่ล่าตัว,ขู่ฆ่าตำรวจ,โพสต์ข้อความ,กาญจนบุรี,ตะเข็บชายแดน,เครือข่าย พ.ท.ยี่เซ